open-index/open-wikipedia-markdown huggingface dataset:
சமூகப்பணி

**சமூகப்பணி** என்பது தனி நபராலோ அல்லது ஒன்றுக்கு மேற்பட்டவர்களாலோ சமூக நலன் கருதியும் மேம்பாடு கருதியும் செய்யப்படும் சேவையாகும். சமூகப்பணி தொடர்பான வரையறைகள் குறித்து நோக்கும்போது, சமூகப்பணி என்பது மனிதனின் சமூகச் செயல்திறனை உருவாக்கவதாகும் என வெர்னர் டபிள்யு போகம் (Werner W. Boehmm) என்ற அறிஞர் கூறுகிறார். மேலும், சமூகப்பணி மக்கள் தங்கள் தேவைகளைத் தாங்களே நிறைவு செய்து கொள்வது அல்லது சிக்கல்களைத் தாங்களே எவ்வாறு வென்று முன்னேறுவது என்பதற்கு வழிகாட்டுவது என்ற தத்துவத்தின் கீழ் செயற்படுகிறது. என ஸ்ரோப் (Stroup) என்ற அறிஞர் வரையறுக்கின்றார்.

## செயல்முறை சமூகப்பணி
* பங்களிப்பு
* ஒருங்கிணைப்பு
* சமூகத் தொடர்பு
* பொருளாதார வெகுமதி
* சமூக அந்தஸ்து

## சமூகப்பணியின் இலக்குகள்
* முற்கூட்டிய பாதுகாப்பு
* உளவளத்துணை வழங்குதல்
* புணர்வாழ்வு அளித்தல்

## சமூகப்பணியின் இயல்புகள்
* இது ஒரு தொழில் வாண்மை சார்ந்தது.
* சமூக மாற்றத்தினை மேன்மைப்படுத்துகிறது.
* மக்களின் நலன்களினை மேன்மைப்படுத்துகிறது.
* சமூநீதி மற்றும் மனித உரிமைகள் என்பன அடிப்படை அம்சங்களாகும்.
* சமூக முறைமைகள் மற்றும் மனித நடத்தை தொடர்பான கோட்பாடுகளைப் பயன்படுத்துகிறது.
* மனித உறவு முறைகளில் ஏற்படும் பிரச்சினைகளைத் தீர்த்து வைக்கின்றது.

## மேற்கோள்கள்

## வெளி இணைப்புகள்
* What is social work?
* Global Definition of Social Work
* Who is a social worker? 
* Who employs social workers? 
* Social Workers make more than you think 

பகுப்பு:சமூக சேவை
சூரிய ஒளிவீச்சு

**சூரிய ஒளிவீச்சு** அல்லது **சூரிய வெயிலின் தாக்கம்**  (Solar irradiance),   என்பது ஒரு சதுர மீட்டர் பரப்பளவில், ஒரு மணி நேரத்தில், ஒரு சோலார் செல் (சோலார் தட்டு) உற்பத்தி செய்கின்ற  மின்சாரத்தின் அளவாகும்.

**சூரிய ஒளிவீசல் மீட்டர்**  (Solar Irradiance Meter) உதவியுடன் ஒரு குறிப்பிட்ட பரப்பில் சூரிய ஒளிவீச்சின் அளவைக் கணக்கிடலாம்.

## மேலும் காண்க
* சூரிய ஆற்றல்

## மேற்கோள்கள்

## வெளி இணைப்புகள்
* Solar Radiation 
*http://www.eai.in/club/users/krupali/blogs/627 

பகுப்பு:ஒளியளவியல்
பவளக்காலி

**பவளக்காலி** அல்லது **பவழக்காலி** (Common redshank, ***Tringa totanus***) ஐரோப்பாவிலும் ஆசியாவிலும் காணப்படும் பறவை. இது கரைப்பறவை வகையைச் சேர்ந்தது. இனப்பெருக்க காலத்தில் இதன் சிறகுத் தொகுதி பழுப்பு நிறப்புள்ளிகளுடன் காணப்படும். பிற காலங்களில் இளம் பழுப்பு நிறத்தில் இருக்கும். செங்கால்களைக் கொண்ட இப்பறவையின் அலகுமுனை கறுப்பு நிறத்தில் இருக்கும்.

## மேற்கோள்கள்

## வெளி இணைப்புகள்
*

பகுப்பு:தமிழ்நாட்டுப் பறவைகள்
பகுப்பு:உள்ளான்கள்
பகுப்பு:தீவாய்ப்பு கவலை குறைந்த இனங்கள்
பகுப்பு:ஐரோவாசியப் பறவைகள்
பகுப்பு:கரைப்பறவைகள்
ஓரணு வளிமம்

இயற்பியல் மற்றும் வேதியியலில் **ஓரணு** *(Monoatomic gas)* என்பது **ஒன்று** மற்றும் **அணு** ஆகிய இரு சொற்களின்  இணைப்புச் சுருக்கமேயாகும். ஒர் அணு என்பது இதன் பொருளாகும்  பொதுவாக இச்சொல்லின் பொருள் வாயு அல்லது வளிமங்களுக்குப் பயன்படுத்தப்படுகிறது. இதனடிப்படையில் **ஓரணு வளிமம்** என்பது, அணுக்கள் ஒன்றுடன் ஒன்று இணைந்திருக்காமல் தனித்தனியான அணுக்களாக இருக்கும் வளிமம் ஓரணு வளிமம் எனப்படுகிறது. அனைத்து வேதித் தனிமங்களும் போதுமான உயர் வெப்பநிலைகளில் வாயு அல்லது வளிமமாக இருக்கும் போது ஓரணு நிலையாகவே காணப்படுகின்றன.

## மந்த வாயுக்கள்
திட்ட வெப்ப அழுத்தத்தில் நிலைப்புத்தன்மை கொண்ட ஓரணு மூலக்கூறுகளாய் இருக்கும் வேதித் தனிமங்கள் மந்தவாயுக்கள் மட்டுமேயாகும். ஈலியம், நியான், ஆர்கான், கிரிப்டான், செனான் மற்றும் ரேடான் முதலியன மந்தவாயுக்கள் எனப்படுகின்றன. இவற்றில் அடர்த்தி மிகுந்த கனமான வாயுக்கள் வேதிச் சேர்மங்களாக உருவாகின்றன. ஆனால் அடர்த்தி குறைந்த இலேசான வாயுக்கள் வினைத் திறனற்று மந்தவாயுக்களாக உள்ளன. உதாரணமாக ஈலியம், இரண்டு எலக்ட்ரான்கள் கொண்ட மிகவும் எளியத் தனிமம் மந்தவாயுவாகக் காணப்படுகிறது. அதாவது இதன் வெளிக்கூடுல் இரண்டு எலக்ட்ரான்களால் முழுமையாக நிரப்பப்பட்டு தன்னிறைவு அடைகிறது. இதனால் ஈலியம் வினைத்திறனற்று மந்தவாயுவாக இருக்கிறது. மந்தவாயுக்களை, நைட்ரசன் போன்ற ஒத்த அணுக்கரு ஈரணு வளிமங்களுடன், குழுப்படுத்துகையில் அவை தனிம வாயுக்கள் அல்லது மூலக்கூறு வாயுக்கள் என்றழைக்கப்படுகின்றன. வேதிச் சேர்மங்களில் இருந்து இவற்றை வேறுபடுத்தி அறியவே இவை இவ்வாறு குறிப்பிடப்படுகின்றன.

## பிற ஓரணுத் தனிமங்கள்
அண்டத்திலுள்ள தனிமங்களின் நிறையில் சுமார் 75% ஓரணு ஐதரசன் அணுக்களால் நிரம்பியுள்ளது.

ஐதரசன், ஆக்சிசன், குளோரின் முதலான சில வளிமங்கள் அண்டத்தில் உருவாகிக் கொண்டே இருக்கின்றன என்பதை வேதியியலாளர்கள் வெகுகாலத்திற்கு முன்பே கண்டறிந்தனர். உதாரணமாக, மின்னாற்பகுப்பு வினை அல்லது அமிலங்களுடன் தனிமங்கள் (ஐதரசன்) புரியும் வினையில் உருவாகும் மூலக்கூற்று ஐதரசன் அணுக்கள் சாதாரண நிலை அணுக்களைவிட வீரியம் மிக்கவையாக உள்ளன. இந்தநிலையில் உள்ள வளிமங்கள் "பிறவிநிலை வளிமங்கள்" என்று பெயரிட்டு அழைக்கின்றனர். இதன்பொருள் புதியதாக பிறப்பெடுத்த வளிமங்கள் என்பதாகும். (இலத்தீன் மொழியில் "in statu nascendi" என்பதன் பொருள் இதுவேயாகும்). பிறவிநிலை தனிமங்களின் தீவிர செயல்பாடு சில வேதிவினைகளை செறிவாக்கப் பயன்படுத்த முடிகிறது. இவ்வகைத் தனிமங்கள் குறிப்பிட்ட சிறிதளவு நேரத்திற்கு பிறவிநிலையிலேயே நீடிக்கின்றன. ஆர்சனிக் போன்ற வினையூக்கிகள் வினையில் இருந்தால் ஓரணு நிலையும் சிறிது நேரத்திற்கு நீடித்து இருக்கிறது.

## மேற்கோள்கள்

பகுப்பு:வளிமங்கள்
மீயியற்கை

**மீயியற்கை**, **மீ இயல்**, **இயற்கையைக் கடந்தது**, அல்லது **இயற்கைக்கு மீறியது** (*supernatural*; மத்திய இலத்தீன்: *supernātūrālis*: *supra* "மேல்" + *naturalis* "இயற்கை", முதலாவது பயன்பாடு: கி.பி 1520–30) என்பது பௌதீக விதியுடன் தொடர்புபடாத அல்லது இன்னும் தெளிவாகக் குறிப்பிடுவதென்றால், இயற்கைக்கு அப்பாலும் அதற்கு மேல் இருக்கும் விடயமுமாகும்.

மெய்யியற் பண்புகளான புதிய பிளேட்டோவியல், புலமைவாதம் என்பவற்றில் மீயியற்கை இடம்பெற்றுள்ளது. பல சமயங்களில் மீயியற்கை உள்வாங்கப்பட்டுள்ளதோடு, இது இயல்பு கடந்த நிலையிலும் மறைபொருள் நிலையிலும் இடம்பெற்றுள்ளது.

## உசாத்துணை

பகுப்பு:மீயியற்கை
மிஸ்ஸிங் யூ

**மிஸ்ஸிங் யூ** அல்லது **ஐ மிஸ் யூ** (*Missing You*) என்பது தென் கொரியா நாட்டுத் தொலைக்காட்சி தொடர் ஆகும். இந்த தொடரை லீ ஜே-டோங் மற்றும் பார்க் ஜே-போம் என்பவர்கள் இயக்கியுள்ளார்கள். இந்த தொடரில் கதாநாயகியாக யூன் ஐன்-ஹே மற்றும் கதாநாயர்களாக பார்க் யூ-சுன் மற்றும் யூ சேயுங் ஹோ நடித்துள்ளனர். 

இந்த தொடர் 7 நவம்பர், 2012ஆம் ஆண்டு முதல் 17 ஜனவரி 2013ஆம் ஆண்டு வரை தென் கொரியா நாட்டு நேரப்படி புதன் மற்றும் வியாழக்கிழமைகளில் இரவு 09:55 மணிக்கு ஒளிபரப்பாகி 21 அத்தியாயங்களுடன் நிறைவடைந்தது.

## நடிகர்கள்
* யூன் ஐன்-ஹே
* பார்க் யூ-சுன் 
* யூ சேயுங் ஹோ

## வெளி இணைப்புகள்
* ''Missing You'' official MBC website
* ''Missing You''
* 

பகுப்பு:முன்குவா ஒலிபரப்பு கார்ப்பரேஷன் தொலைக்காட்சி நிகழ்ச்சிகள்
பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:2012 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள்‎
பகுப்பு:தென் கொரிய உணர்ச்சியூட்டும் தொலைக்காட்சித் தொடர்கள்
பகுப்பு:2013 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
தர்ம தேவதை

**தர்ம தேவதை** 1986 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். எஸ். பி. முத்துராமன் இயக்கிய இப்படத்தை, இந்தியாவின் பழமையான திரைப்பட தயாரிப்பு நிறுவனங்களில் ஒன்றான ஏவிஎம் புரொடக்சன்சு நிறுவனம் தயாரித்திருந்தது. இத்திரைப்படத்தில், விஜயகாந்த், ராதிகா,பல்லவி ஆகியோர் முக்கிய கதாபாத்திரங்களில் நடித்திருந்தனர்.

## நடிகர்கள்
* விஜயகாந்த்
* ராதிகா
* பல்லவி
* டிஸ்கோ சாந்தி
* சரத் பாபு 
* ஜெய்கணேஷ் 
* டெல்லி கணேஷ் 
* எம். என். நம்பியார் 
* ஒய். ஜி. மகேந்திரன்

## மேற்கோள்கள்

## வெளி இணைப்புகள்

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். பி. முத்துராமன் இயக்கிய திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
இராசாளிப் பருந்து

**இராசாளிப் பருந்து** (Bonelli's eagle, *Aquila fasciata*) ஒரு கொன்றுண்ணிப் பறவை. தெற்கு ஐரோப்பா, ஆப்பிரிக்கா, ஆசியா ஆகிய இடங்களில் வாழ்கின்றது. இத்தாலியப் பறவையியலாளர் பிராங்கோ போநெலியை சிறப்பிக்கும் வண்ணம் இப்பறவை **போநெலி கழுகு** என்றும் அழைக்கப்படுகிறது. *A. fasciata* இனம் இரு உள்ளினங்களாகப் பிரிக்கப்பட்டுள்ளது: *A. f. fasciata, A. f. renschi*.

## உடலமைப்பும் கள அடையாளங்களும்
கரும்பருந்தை விடச் சற்று பெரிய கழுகு (55 – 67&nbsp;cm). அகன்ற இறக்கைகள், நீளமான வால், சிறிய, நீட்டிக்கொண்டிருக்கும் தலை. வேகமாக இறக்கைகளை அடித்தபடி பறக்கும், சரிவான திசையில் இறங்குகையில் வேகமாக முன்னேறும். அதிக உயரத்தில் பறக்காது. ஆண், பெண் இரண்டும் பெருமளவில் ஒரே போலிருக்கும். பெண் சிறிது பெரியதாகவிருக்கும்.

**வளர்ந்த கழுகு**: மேற்பகுதியும் தலையும் கபில நிறம், முதுகில் வெண்திட்டு, சாம்பல் நிற வாலில் மெல்லிய கோடுகளும் முனைக்கு அருகில் பட்டையும் இருக்கும். கீழிருந்து பார்க்கும்போது, வெண்மையான (அல்லது செம்பழுப்பு நிற) அடிப்பகுதியில்  கபில நிறக் கீற்றுகள் தெரியும். (பெண் கழுகிற்கு கீற்றுகள் அதிகமாக இருக்கும்)

**<u>குழப்பம் விளைவிக்கும் பிற கழுகுகள்</u>**: தேன் பருந்து, பெரிய வல்லூறு, நெடுங்கால் வைரி ஆகியவை.

## இனப்பெருக்கம்
பெரும்பாலும் வலசை போகாத பறவை; இந்தியாவில் உள்ளூர்ப் பறவையாகவே இது அறியப்படுகிறது.

## உள்ளினங்கள்

### ''A. f. fasciata'' காணப்படும் பகுதிகள்:
வடமேற்கு ஆப்பிரிக்கா, ஐபீரிய மூவலந்தீவு (ஸ்பெயின், போர்ச்சுகல் ஒட்டிய பகுதி) வழியாக மத்தியதரைக் கடல் பகுதிகள்; மத்திய கிழக்கு நாடுகள், அரேபியா, ஆப்கானிஸ்தான், பாகிஸ்தான் மற்றும் இந்தியா வழியாக சில தென்கிழக்கு ஆசிய நாடுகள் மற்றும் தென்கிழக்கு சீனா.

### ''A. f. renschi'' காணப்படும் பகுதிகள்:
சிறு சுண்டாத் தீவுகள், தானிம்பார் தீவுகள் (இந்தோனேசியாவைச் சேர்ந்தவை)

## மேற்கோள்கள்

* 

## வெளி இணைப்புகள்
*

பகுப்பு:கழுகுகள்
பகுப்பு:தமிழ்நாட்டுப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:சீனப் பறவைகள்
பகுப்பு:ஐரோப்பியப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:ஆப்பிரிக்க கொன்றுண்ணிப் பறவைகள்
பகுப்பு:தெற்காசியப் பறவைகள்
பகுப்பு:மேற்கு ஆசியப் பறவைகள்
பகுப்பு:தென் சீனப் பறவைகள்
வெள்ளை முதுகு பிணந்தின்னிக் கழுகு

**வெள்ளை முதுகு பிணந்தின்னிக் கழுகு** (*white-backed vulture*; (*Gyps africanus*) அல்லது **ஆப்பிரிக்க கழுகு** என்பது ஒரு கழுகு ஆகும். இது ஒரு ஆகாயத்தோட்டியாகச் செயல்படுகிறது.

## விளக்கம்
இது பார்க்க அழகற்ற வெறுப்பூட்டும் தோற்றமுடைய கனத்த பறவையாகும். இதன் கழுத்து தலை ஆகியன முடியின்றி சுருக்கம் விழுந்து காணப்படும். இப்பறவை 4.2 இல் இருந்து 7.2 கிலோ கிராம் எடையும், 78 இல் இருந்து 98 செமீ (31 - 39 அங்குலம்) நீளமும், இறகு விரிந்த நிலையில் 1.96 இல் இருந்து 2.25 மீட்டர் (6 - 7 அடி) அகலம் இருக்கும். இது உயர்ந்த மரங்களில் கூடுகட்டுகிறது ஒரே முட்டைதான் இடுகிறது.

## மேற்கோள்

பகுப்பு:இந்தியப் பறவைகள்
பகுப்பு:பிணந்தின்னிக் கழுகுகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
கதிரியக்கக் காலமதிப்பீடு

**கதிரியக்கக் காலமதிப்பீடு** (*radiometric dating*, அல்லது *radioactive dating*) என்பது ஒரு பொருளின் வயதைக் கண்டறியும் ஒரு வழிமுறையாகும். இயற்கையில் தோன்றும் கதிரியக்க ஓரிடத்தனிமத்தின் அளவையும் அத்தனிமத்தின் சிதைவினால் உருவான விளைபொருட்களின் அளவையும் இம்முறை ஒப்பிடுகிறது. நன்கு அறியப்பட்ட உட்கரு சிதைவு வீதங்களை இம்முறை பயன்படுத்திக் கொள்கிறது.

பாறைகளின் வயது மற்றும் புவியியல் தோற்றங்கள் மட்டுமல்ல புவியின் வயதையும்கூட நிர்ணயம் செய்வதற்கு இம்முறையே முதன்மையானதாக உள்ளது. இயற்கையாக மற்றும் செயற்கையாகத் தோன்றிய பரவலான எல்லாப் பொருட்களின் வயதையும் இம்முறையைப் பயன்படுத்தி அறியலாம். தொல்லுயிர்ப் புதைப் படிவுகள் காணப்பட்ட அசலான இடத்திலிருக்கும் பாறைகள் மற்றும் பாறைகளுக்கு கீழும் மேலுமாக சேகரிக்கப்பட்ட மாதிரிகள் ஆகியனவற்றைப் பயன்படுத்தி தொல்லுயிர்ப் புதைப்படிவுகளின் வயதைக் கண்டறியலாம். கலைப்படைப்புகள் உள்ளிட்ட தொல்லியல்சார் பொருட்களின் வயதும் இம்முறையிலேயே காணப்படுகிறது.

புவி வரலாற்றுக் கால அளவை உருவாக்குவதிலும் இம்முறை பெரும்பங்கு வகிக்கிறது. கதிரியக்கக்கரிமக் காலக்கணிப்பு, பொட்டாசியம்-ஆர்கான் காலக்கணிப்பு, யுரேனியம்-ஈயம் காலக்கணிப்பு என்பன அவற்றுள் நன்கு அறியப்பட்ட தொழில்நுட்ப முறைகளாகும்.

## மேற்கோள்கள்

பகுப்பு:தொல்லியல் காலக்கணிப்பு முறைகளும் கோட்பாடுகளும்
பகுப்பு:கதிரியக்கம்
நகரும் சல்லடை

**நகரும் சல்லடை** *(Traveling screen)* என்பது ஒரு வகையான தண்ணீர் வடிகட்டும் கருவியாகும் .சிதைவுக் கூளத்தைப் பிடிக்க அல்லது நீக்க இக்கருவியில் தொடர்ச்சியாக இயங்கும் ஒரு வலைக்கண்ணி  பயன்படுத்தப்படுகிறது. தண்ணீர் மற்றும் கழிவு நீர்சுத்திகரிப்பு ஆலைகளில் தண்ணீரை உள்ளெடுக்கும் இயந்திரத் தொகுதிகளில் பொதுவாக இந்த நகரும் சல்லடை அமைப்பு உபயோகமாகிறது. மரபார்ந்த கழிவுநீர்  சுத்திகரிப்புச் செயல்முறையில் சலித்தல் என்பது செயல்முறையின் முதல் படிநிலையாகும். நீரை உள்ளெடுக்கும் மின்நிலையங்களிலும் இத்தகைய சலிப்பு பயன்படுகிறது. நகரும் சல்லடையின் உதவியால் இலைகள், குச்சிகள் , புல், சொறிமுட்டைகள், குப்பைகள், பச்சைச்சிப்பிகள், கூடுகள், பிளவினப்பெருக்க உயிரினங்கள், கடல்வாழ் களைகள் மற்றும் நெகிழிகள் ஆகியனவற்றை வடிகட்ட முடியும்.

## மேற்கோள்கள்

*Ronald L. Droste. 1997. *Theory and Practice of Water and Wastewater Treatment*. John Wiley & Sons, Inc.: New York.

பகுப்பு:தண்ணீர் வடிகட்டிகள்
பகுப்பு: நன்னீராக்கல்
மின்சார கண்ணா

***மின்சார கண்ணா*** (*Minsara Kanna*) 1999 ஆம் ஆண்டு செப்டம்பர் மாதம் 9 ஆம் த்ஶேதியன்று  வெளிவந்த தமிழ்த் திரைப்படமாகும். இதனை கே. எஸ். ரவிக்குமார் இயக்கியிருந்தார். இத்திரைப்படத்தில் விஜய் (நடிகர்) குஷ்பூ, ரம்பா, மோனிக்கா, மணிவண்ணன் ஆகியோர் முக்கிய கதாப்பாத்திரங்களில் நடித்துள்ளனர்.

தேவாவின் இசையில் கவிஞர் வாலி இத்திரைப்படத்திற்கான பாடல்களை எழுதினார்.

## நடிகர்கள்

* விஜய் - கண்ணன்
* குஷ்பூ - இந்திரா தேவி
* ரம்பா- பிரியா
* மோனிக்கா - ஐஸ்வரியா
* மணிவண்ணன் - மணி
* கரண் - அசோக்
* மன்சூர் அலி கான் - வேதாசலம்
* அனு மோகன்
* மனோபாலா
* மதன் பாப்
* ஆர். சுந்தர்ராஜன் (இயக்குநர்)
* மகேந்திரன்
* கே. எஸ். ரவிக்குமார்

## மேற்கோள்கள்

## வெளி இணைப்புகள்
* 

பகுப்பு:1999 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:ரம்பா நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
முரண்போலி

**முரண்போலி**, **முரணுரை** அல்லது **தோற்றமுரண்** (*paradox*) என்பது தன்னுள்ளே தெளிவாக முரண்பட்ட, ஆனால் உண்மை போன்ற (அல்லது அதே நேரத்தில் பிழையான) கூற்று ஆகும். சில ஏரண முரண்போலிகள் தேவையற்ற விவாதங்களாகத் தெரிந்தாலும், நெருக்கடிச் சிந்தித்தலை வளர்க்கக்கூடிய பெறுமதியைக் கொண்டிருக்கும்.

சில முரண்போலிகள் கடுமையானதாகக் கருதப்படுகிற வரையறைகளில் பிழைகளை வெளிப்படுத்தி, கணிதம், ஏரணம் என்பனவற்றின் மெய்கோள்களை மறு ஆய்வு செய்ய வேண்டிய காரணமாகியுள்ளன.

## உசாத்துணை

## வெளி இணைப்புகள்

*
*
சடையமங்கலம், சிவகங்கை மாவட்டம்

**சடையமங்கலம்** தமிழ்நாட்டின் சிவகங்கை மாவட்டத்தில் உள்ள 6 வட்டங்களில் ஒன்றான தேவகோட்டை வட்டத்தின் கீழ் அமைந்துள்ள 96 கிராமங்களில் ஒன்றாகும். இவ்வூர் மாவட்டத் தலைநகரமான சிவகங்கையிலிருந்து 56 கி.மீ. தூரத்திலும், தேவகோட்டையில் இருந்து 12 கி.மீ. தூரத்திலும் உள்ளது.

## சடையமங்கலத்தில் உள்ள பள்ளிகள்
* கண்ணங்குடி ஊராட்சி ஒன்றிய நடுநிலைப் பள்ளி (கஊஒ நடுநிலைப் பள்ளி)

## அருகாமையில் உள்ள கிராமங்கள்
* கப்பலூர்
* கண்ணங்குடி
* பருத்திக்குடி
* காட்டுக்குடி
* உடையனவயல்
* வயல்கோட்டை
* தேவண்டதாவு
* கட்டவிளாகம்
* நீர்குன்றம்
* கண்டியூர்
* சிறுவாச்சி
* மனிகரம்பை
* ஆனையடி 
* இந்திரா நகர் 
* தத்தனி
* அனுமந்தக்குடி

## மேற்கோள்கள்


பகுப்பு:சிவகங்கை மாவட்டத்திலுள்ள கிராமங்கள்
மு. கு. ஜகந்நாத ராஜா

**மு. கு. ஜகந்நாத ராஜா** (1933 - 2008; இராஜபாளையம் - தமிழ்நாடு) ஒரு சிறந்த பன்மொழி அறிஞர், மொழிபெயர்ப்பாளர், மெய்யியலாளர்.  இவர் தமிழ், பாளி, பிராகிருதம், தெலுங்கு, சமசுகிருதம் உட்பட பல மொழிகளை அறிந்திருந்தார்.  பிராகிருதம், பாளி, தெலுங்கு உட்பட்ட மொழிகளில் இருந்து முக்கிய படைப்புக்களைத் தமிழில் மொழிபெயர்த்துள்ளார்.  1989 ஆம் ஆண்டிற்கான தமிழில் சிறந்த மொழிபெயர்ப்பாளருக்கான சாகித்திய அகாதமி விருது இவரது **[[ஆமுக்தமால்யதா]]** மொழிபெயர்ப்புப் படைப்புக்குக் கிடைத்தது.

## ஜகந்நாத ராஜா இலக்கிய, தத்துவ ஆய்வு மற்றும் மொழிபெயர்ப்பு நிறுவன அறக்கட்டளை
இவர் அரிய நூல்களைக் கொண்ட ஒரு நூலகத்தை அமைத்திருந்தார்.  இன்று இந்த நூலகம் "அவருடைய மருமகனும் பேராசிரியருமாகிய கே.ஜி.ராதாகிருஷ்ணனின் நெறியாள்கையில் ‘ஜகந்நாத ராஜா இலக்கிய, தத்துவ ஆய்வு மற்றும் மொழிபெயர்ப்பு நிறுவன அறக்கட்டளை’ (J.R.L.R. Trust) பெரும் நிதிச் சுமைகளுக்கு இடையில் நூலகத்தைப் பராமரித்து வருகிறது."

## படைப்புகள்
* அமுக்தமால்யதா - தெலுங்கு மொழிபெயர்ப்பு நூல்
* கதாசப்தசதி - பிராக்கிருத மொழிபெயர்ப்பு நூல்
* வஜ்ஜாலக்கம் - பிராக்கிருத மொழிபெயர்ப்பு நூல்
* தீகநிகாயம் - பாளி மொழிபெயர்ப்பு நூல்
* தமிழக - ஆந்திர வைணவத் தொடர்புகள்
* இந்திய மொழிகளின் ஒப்பிலக்கியம்
* தமிழும் பிராகிருதமும்
* வடமொழி வளத்திற்கு தமிழரின் பங்கு
* தமிழும் பிராகிருதமும்

## மேற்கோள்கள்


## வெளி இணைப்புகள்
* பன்மொழிப் புலவர் மு.கு.ஜகந்நாதராஜா

பகுப்பு:பிராகிருத அறிஞர்கள்
பகுப்பு:பாளி அறிஞர்கள்
பகுப்பு:தமிழ்-பிறமொழி மொழிபெயர்ப்பாளர்கள்
பகுப்பு:தமிழ் இலக்கிய மொழிபெயர்ப்பாளர்கள்
பகுப்பு:அறிவியல் தமிழ் மொழிபெயர்ப்பாளர்கள்
பகுப்பு:பன்மொழி அறிஞர்கள்
பகுப்பு:தெலுங்கு-தமிழ் மொழிபெயர்ப்பாளர்கள்
பகுப்பு:பாளி-தமிழ் மொழிபெயர்ப்பாளர்கள்
பகுப்பு:பிராகிருதம்-தமிழ் மொழிபெயர்ப்பாளர்கள்
ம. இரா. சம்புநாதன்

**மணக்கால் இராமசாமி சம்புநாதன்** என்னும் **எம். ஆர். ஜம்புநாதன்** (ஆகத்து 23, 1896 - 1974) ஒரு பன்மொழி அறிஞர், மொழிபெயர்ப்பாளர், சாதிய எதிர்ப்புச் செயற்பாட்டாளர். தமிழ், ஆங்கிலம், சமசுகிருதம், இந்தி ஆகிய மொழிகளை அறிந்தவர். வடமொழி மறைகள் நான்கையும் தமிழில் மொழிபெயர்த்தவர். மும்பையில் வாழும் தமிழர்களுக்காக அங்கு நகராட்சி தமிழ் தொடக்கப் பள்ளியைத் தொடங்கக் காரணமாக இருந்தவர்.  இவர் 16 தமிழ் நூல்களையும் 3 ஆங்கில நூல்களையும் எழுதியுள்ளார்.

## பிறப்பு
ம. இரா. சம்புநாதன் திருச்சிராப்பள்ளி மாவட்டத்தில் உள்ள மணக்கால் என்னும் ஊரில் வாழ்ந்த இராமசுவாமி கவனகர் – இலட்சுமி அம்மாள் இணையருக்கு மகனாக 1896 – ஆகத்து – 23 ஆம் நாள் பிறந்தார்.  சாந்தி என்பவரை மணந்தார்.

## படைப்புகள்
ம. இரா. சம்புநாதன் இளமையிலேயே மும்பை நகரில் குடியேறிவிட்டார். இதனால் அவருக்கு தயானந்த சரசுவதி தொடங்கிய ஆரிய சமாசம்|ஆரிய சமாசத்தோடு தொடர்பு ஏற்பட்டது. எனவே வடமொழியில் உள்ள நான்மறைகளும் சாதிகளைக் கடந்து அனைவருக்கும் படிக்கக் கிடைக்க வேண்டும் என விழைந்தார். எனவே அவற்றையும் அவற்றோடு தொடர்புடைய வடமொழிகள் நூல்களையும் மொழிபெயர்க்கும் பணியில் ஈடுபட்டார். இவர் தமிழில் 16 நூல்களையும், ஆங்கிலத்தில் மூன்று நூல்களையும் படைத்திருக்கிறார். அவற்றை ஜம்புநாத புஸ்தகசாலை என்னும் தன்னுடைய சொந்த பதிப்பகத்தின் வழியாக வெளியிட்டார்.  அவை வருமாறு:

## தமிழ்ப் பள்ளி
நெடுங்காலம் மும்பையில் வாழ்ந்த ம. இரா. சம்புநாதன், அங்கு தமிழர்கள் வாழும் பகுதியில் தமிழ்த் தொடக்கப் பள்ளியை மும்பை நகராட்சி தொடங்குவதற்குக் காரணமாக இருந்தார்.

## மறைவு
ம. இரா. சம்புநாதன் 1974 ஆம் ஆண்டு, தனது எழுபத்தியெட்டாம் அகவையில் மும்பை நகரில் காலமானார்.

## சான்றடைவு

பகுப்பு:1896 பிறப்புகள்
பகுப்பு:1974 இறப்புகள்
பகுப்பு:இந்திய மொழிபெயர்ப்பாளர்கள்
பகுப்பு:சமசுகிருத-தமிழ் மொழிபெயர்ப்பாளர்கள்
பகுப்பு:சமயத் தமிழ் மொழிபெயர்ப்பாளர்கள்
முக்கூற்று ஏரணத் தொடரி

**முக்கூற்று ஏரணத் தொடரி** அல்லது **தொடர் வாதமுறை விவாதம்** (*Polysyllogism*; செயல் உச்சம், பல் முதற்கோள் முக்கூற்று ஏரணம் அல்லது தொடர் வாதமுறை எனவும் அழைக்கப்படும்) என்பது முக்கூற்று ஏரணத்தின் வரிசையை ஒன்றாக உருவாக்கும் கூற்றினுடைய எண்ணிக்கைத் தொடர் ஆகும். இது ஒவ்வொரு முக்கூற்று ஏரணத்தினதும் முடிவாகவும், அடுத்த கூற்றுடன் ஒன்றாகவும், அடுத்த முதற்கோள் என தொடர்ந்து செல்லும்.

## உதாரணம்

முக்கூற்று ஏரணத் தொடரிக்கான ஓர் உதாரணம்:

மழை பெய்கிறது.
மழை பெய்யும்போது நாம் வெளியே சென்றால், நாம் நனைந்து விடுவோம்.
நாம் நனைந்தால், நமக்குத் தடிமன் பிடித்துவிடும்.
ஆகவே, நாம் வெளியே சென்றால், நமக்குத் தடிமன் பிடித்துவிடும்.

புதிய முக்கூற்று ஏரணங்களில் பின்வருமாறு அமையும்:

மழை பெய்கிறது.
மழை பெய்யும்போது நாம் வெளியே சென்றால், நாம் நனைந்து விடுவோம்.
ஆகவே, நாம் வெளியே சென்றால், நாம் நனைந்து விடுவோம்.

நாம் வெளியே சென்றால், நாம் நனைந்து விடுவோம்.
நாம் நனைந்தால், நமக்குத் தடிமன் பிடித்துவிடும்.
ஆகவே, நாம் வெளியே சென்றால், நமக்குத் தடிமன் பிடித்துவிடும்.

## தொடர் வாதமுறை
**தொடர் வாதமுறை** (*sorites*) என்பது முக்கூற்று ஏரணத் தொடரியின் குறிப்பிட்ட வகையாகும். இதில் ஒவ்வொரு கூற்றின் பயனிலை அடுத்த முதற்கோளுக்கான விடயமாக அமையும். உதாரணம்:

எல்லாச் சிங்களும் பெரும் பூனைகளாகும்.
எல்லாப் பெரும் பூனைகளும் கொன்றுண்ணிகளாகும்.
எல்லாக் கொன்றுண்ணிகளும் ஊனுண்ணிகளாகும்.
ஆகவே, எல்லாச் சிங்களும் ஊனுண்ணிகளாகும்.

## உசாத்துணை
 

பகுப்பு:ஏரணம்
செருமேனியம்((IV) நைட்ரைடு

செருமேனியம்((IV) நைட்ரைடு என்பது Ge3N4 என்ற மூலக்கூற்று வாய்ப்பாடுடன் கூடிய ஒரு கனிம வேதியியல்  சேர்மமாகும். செருமானியமும் அமோனியாவும் வினைபுரிவதால் இச்சேர்மம் உண்டாகிறது.

:3Ge + 4NH3 → Ge3N4 + 6H2

## மேற்கோள்கள்


பகுப்பு:செருமேனியம் சேர்மங்கள்
பகுப்பு:நைட்ரைடுகள்
.
அலுமினியம் ஓற்றையயோடைடு

**அலுமினியம் ஓரையோடைடு** *(Aluminium monoiodide)*   என்பது AlI என்ற மூலக்கூற்று வாய்ப்பாடுடன் கூடிய ஒரு கனிமவேதியியல் சேர்மமாகும். மாற்றத்தடுப்பு:
காரணமாக அறை வெப்பநிலையில் இச்சேர்மம் நிலைப்புத் தன்மையற்று இருக்கிறது.

:6 AlI → Al2I6 + 4 Al

மூவெத்திலமீனுடன் சேர்ந்து Al4I4(NEt3)4  என்ற கூட்டுவிளை பொருளைத் தருகிறது.

## மேலும் காண்க
*அலுமினியம் ஒற்றைபுளோரைடு
*அலுமினியம் ஒற்றைகுளோரைடு
*அலுமினியம் ஒற்றைபுரோமைடு
## மேற்கோள்கள்

பகுப்பு:அலுமினியம்(I) சேர்மங்கள்
பகுப்பு:அயோடைடுகள்
பகுப்பு:உலோக ஆலைடுகள்
தோரியம்(IV) அயோடைடு

**தோரியம்(IV) அயோடைடு** (*thorium(IV) iodide*) என்பது ThI4  என்ற மூலக்கூற்று வாய்ப்பாடுடன் கூடிய ஒரு கனிம வேதியியல் சேர்மமாகும் தோரியம் மற்றும் அயோடின் தனிமங்கள் சேர்ந்து இச்சேர்மம் உருவாகிறது. தோரியத்தின் அறியப்பட்டுள்ள மூன்று அயோடைடு சேர்மங்களில் இதுவும் ஒன்றாகும். தோரியம்(II) அயோடைடு மற்றும் தோரியம்(III) அயோடைடு என்பன மற்ற இரண்டு அயோடைடுகளாகும். இச்சேர்மத்தின் உருகுநிலை 570 பாகை செல்சியசு மற்றும் இதன் கொதிநிலை 837 பாகை செல்சியசு ஆகும்.

## மேற்கோள்கள்

பகுப்பு:அயோடைடுகள்
பகுப்பு:ஆக்டினைடு ஆலைடுகள்
பகுப்பு:தோரியம் சேர்மங்கள்
இருபோரான் நாற்புளோரைடு

**இருபோரான் நாற்புளோரைடு** *(Diboron tetrafluoride)* என்பது B2F4  என்ற மூலக்கூற்று வாய்ப்பாடுடன் கூடிய ஒரு கனிம வேதியியல் சேர்மமாகும். நிறமற்ற வாயுவான இதை, போரான் ஒரு புளோரைடை போரான் முப்புளோரைடுடன் சேர்த்து குறைவான வெப்பநிலையில் வினைபுரியச் செய்வதன் மூலம் தயாரிக்கலாம். வினையின் போது உயர் பல்லுறுப்பிகள் தோன்றாதவாறு கவனத்துடன் செயல்பட வேண்டும்

## மேற்கோள்கள்

* 
*
*
*
* 

## வெளி இணைப்புகள்
* Diboron tetrafluoride at webelements

பகுப்பு:புளோரைடுகள்
பகுப்பு:போரான் சேர்மங்கள்
பகுப்பு:அலோக ஆலைடுகள்
பகுப்பு:போரான் ஆலைடுகள்
முதல்வன்

***முதல்வன்*** (*Mudhalvan*) 1999 ஆம் ஆண்டு வெளிவந்த இந்தியத் தமிழ்த் திரைப்படமாகும். ஷங்கர் இயக்கத்தில் வெளிவந்து மிகப் பெரும் வெற்றி பெற்ற இத்திரைப்படத்தில் அர்ஜூன், மனிஷா கொய்ராலா, சுஷ்மிதா சென், வடிவேல் மற்றும் பலர் நடித்திருந்தனர். இதே திரைப்படம் தெலுங்கில் மொழிமாற்றம் செய்யப்பட்டு வெளிவந்தது. இத்திரைப்படம் இந்தியில் நாயக் எனப் பெருமளவு செலவில் மறு தயாரிப்பு செய்யப்பட்டது.

ஏ.ஆர். ரகுமான் இசையமைப்பில் கவிஞர் வைரமுத்து பாடல்களை எழுதினார். கே.வி. ஆனந்து ஒளித்தொகுப்பையும் எழுத்தாளர் சுஜாதா வசனமும் எழுதினர். இத் திரைப்படம் 2000-இல் தமிழில் சிறந்த திரைப்படத்துக்கான ஃபிலிம்பேர் விருது பெற்றது.

## நடிகர்கள்

## பாடல்கள்
இத்திரைப்படத்திற்கு ஏ. ஆர். ரகுமான் இசையமைத்திருந்தார். பாடல் வரிகளை கவிஞர் வைரமுத்து எழுதியிருந்தார். 

## மேற்கோள்கள்

## நூல் பட்டியல்
*

## வெளி இணைப்புகள்
* 

பகுப்பு:1999 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:லைலா நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:ஷங்கர் இயக்கிய திரைப்படங்கள்
வாலி (திரைப்படம்)

**வாலி**  (*Vaalee*) 1999 ஆம் ஆண்டு ஏப்ரல் மாதம் 30 ஆம் தேதி வெளிவந்த தமிழ்த் திரைப்படமாகும். படத்தில் கதாநாயகனாக அஜித் குமாரும் முக்கிய கதாப்பாத்திரத்தில் சிம்ரனும், ஜோதிகாவும் நடித்துள்ளனர். இந்தப் படத்தை எஸ். ஜே. சூர்யா இயக்கியுள்ளார். இத்திரைப்படத்திற்கு தேவா இசையமைத்துள்ளார். வைரமுத்து பாடல்களை எழுதியுள்ளார். இதே திரைப்படம் கன்னடத்தில் மீள் உருவாக்கம் செய்யப்பட்டு தேவாவின் இசையமைப்பில் உருவாக்கப்பட்டு 2001 ஆம் ஆண்டு கர்நாடகத்தில் திரையிடப்பட்டு பெங்களூரில் 100 நாட்களுக்கு ஓடி சாதனைபடைத்த படமாகும்.

## கதை

இக்கதை இராமாயணத்தில் வரும் சுக்ரீவனின் சகோதரனான வாலியைப் சுக்ரீவனின் மனைவியை வைத்திருப்பது போன்றே இக்காலகட்டத்தில் நடக்கும் சம்பவங்களைப் பற்றியது. அஜித்குமார் நாயகனாகவும், வில்லனாகவும் இரட்டை வேடமேற்றுள்ளார். தேவாவும் சிவாவும் இரட்டைச் சகோதரர்கள். காது கேட்காதவரும் ஊமையுமான தேவா இவர்களில் மூத்தவர். தனது குறைபாடுகளை யாரும் கண்டுபிடிக்காதவாறு செய்வதில் இவர் அனைவரது பாராட்டுகளையும் பெறுவார். விளம்பர நிறுவனத்தில் தலைமைப் பீடத்தில் இருக்கும் தேவா ஒரு பொருளை ஆசைப்பட்டால் அப்பொருளை அடையாமல் விடமாட்டார். அச்சமயம் சிவா விரும்பிய பெண்ணான பிரியா மீது எதிர்பாராத வண்ணம் தேவாவுக்கு காதலிக்கிறார். பின்னர் தேவா தனது தம்பியும் அப்பெண்ணை காதலிப்பதனை அறிந்து கடுங்கோபம் கொள்கின்றார். பல சமயம் பிரியாவை தன் வசம் அடைய முனைந்தும் தோற்றுவிடுகின்றார். ஒரு சமயம் சிவா பணிவிடயமாக வெளியூர் செல்ல நேரிடுகின்றது. இச்சந்தர்ப்பத்தினைப் பயன்படுத்திக் கொள்ளும் தேவா பிரியாவிடம் தான் சிவா என நம்பவைத்து பிரியாவும் சிவாவும் தேனிலவிற்குச் சென்ற வீட்டிற்கு உள் நுழைகின்றார். இதனைத் தெரிந்துகொள்ளும் பிரியா எவ்வாறு தன்னைக் காப்பாற்றிக் கொள்கின்றார் என்பதே திரைக்கதை முடிவு.

## நடிகர்கள்
*அஜித் குமார் - சிவா , தேவா
*சிம்ரன் - ப்ரியா
*ஜோதிகா - சோனா
*விவேக் - விக்கி
*லிவிங்ஸ்டன்
*ராஜிவ்
*சுஜாதா
*பாண்டு - நாயர்

## பாடல்கள்
இத்திரைப்படத்திற்கு தேவா இசையமைத்தார். அனைத்து பாடல்களையும் கவிஞர் வைரமுத்து இயற்றியுள்ளார். 

## வசூல்
* 270 நாட்கள் திரையில் இத்திரைப்படம் திரையிடப்பட்டது குறிப்பிடத்தக்கது.
* 100 நாட்களிற்கு மேலாக இதன் கன்னட டப்பிங் திரைப்படம் கர்நாடகத்தில் ஓடியது

## மேற்கோள்கள்

## வெளி இணைப்புகள்
*வாலி

பகுப்பு:1999 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:சிம்ரன் நடித்த திரைப்படங்கள்
பகுப்பு:ஜோதிகா நடித்த திரைப்படங்கள்
பகுப்பு:வைரமுத்து இயற்றிய திரைப்பாடல்கள்
தாவர உடலமைப்பியல்

**தாவர உள்ளமைப்பியல்** அல்லது **தாவர உடலமைப்பியல்** என்பது தாவரப்பகுதிகளை வெட்டி அவற்றின் உள்ளமைப்பை நுண்ணோக்கி மூலம் ஆய்வு செய்தலைக் குறிக்கும், ஒரு செல் தாவரங்கள் எளிமையான உடல் அமைப்பைக் கொண்டுள்ளன, இத்தகைய உயிரினங்களில் ஒரு தனி செல் வளர்ச்சி, உணவு தயாரித்தல்,. வளர்சிதைமாற்றம், இனப்பெருக்கம் முதலிய அனைத்து செயல்களையும் செய்து வாழ்க்கை சுழற்சியை நிறைவு செய்கிறது, முற்போக்கு பரிணாம வளர்ச்சியின் காரணமாக சிக்கலான உடல் அமைப்புடைய உயிரினங்கள் உருவாயின, மேம்பாடு அடைந்த தாவரங்களில் வேர், தண்டு,. இலைகள் மற்றும் மலர்கள் அவற்றுக்குரிய பல்வேறு பணிகளை மேற்கொள்கின்றன. இந்த வேலை பங்கீட்டின் காரணமாக தாவரத்தின் செல்கள் வேறுபாடு அடைந்து பல்வேறு திசுக்களை உருவாக்கியுள்ளன,

தாவரத்தின் உள்ளமைப்பை அறிவதன் மூலம் பல்வேறு திசுக்கைளைப் பற்றி அறிய முடிகிறது. புறஅமைப்பின் அடிப்படையில். அமைப்பு மற்றும் செயல் ஆகியவற்றில் ஒத்துக் காணப்படுகின்ற செல்களால் ஆன ஒரு தொகுதி திசுவாகும். செயல் 
அடிப்படையில், அமைப்பால் வேறுபட்டிருந்தாலும், ஒரு பொதுவான பணியை மேற்கொள்கிற பல்வேறு வகை செல்களின் தொகுதியானது திசுவாகும், செல்கள் ஒன்று சேர்ந்து பலவகைத் திசுக்களை உருவாக்குகின்றன. இரண்டு அல்லது அதற்கு மேற்பட்ட திசுக்கள் ஒன்று சேர்ந்து திசுத் தொகுப்புகளை உருவாக்குகின்றன, பல்வேறு திசுத்தொகுப்புகள் ஒன்று சேர்ந்து உறுப்புகளை உருவாக்குகின்றன. ஒவ்வொரு திசுவும் ஒரு குறிப்பிட்ட பணியை மேற்கொள்கிறது, திசுக்களை இருவகைகளாகப் பிரிக்கலாம் - ஆக்குத் திசுக்கள் மற்றும் நிலைத்த திசுக்கள்.

## காய்
காய் என்பது பழம் கனிவதற்கு முந்தைய நிலை ஆகும். தாவரங்கள் தங்கள் இனத்தைப் பெருக்கும் வண்ணம் விதைகளை உருவாக்குகின்றன. இவ்விதைகள் பெரும்பாலும் பழத்தின் உள்ளே இருக்கின்றன. காய்கள் பெரும்பாலும் பச்சை நிறத்தில் இருக்கும்.

## வெளியிணைப்புகள்
* Farabee, M.J. (2001) "Plants and their structure" Estrella Mountain Community College, Phoenix, Arizona 
* Botanical Visual Glossary 

## மேற்கோள்கள்

பகுப்பு:தாவர அமைப்பியல்
தேயியா

**தேயியா** (*theia*) என்பது ஏறத்தாழ 4.533 பில்லியன் ஆண்டுகளுக்கு முன்ஆதிகால சூரியக் குடும்பத்தில் இருந்தாகக் கருதப்படும் ஒரு கோள் ஆகும், உலகம் முழுதும் ஏற்றுக்கொள்ளப்பட்ட பெருந்தாக்க விதியின்படி (giant impact) இந்த கோள் ஆதிகாலப் புவியுடன் மோதியுள்ளது. இது தோரயமாக செவ்வாய் கோளின் அளவுடையது; இந்த கோள் புவியை மேலோட்டமாகத்தான் மோதியது ஆனால் இது முழுவதும் மோதி இருந்தால் புவியைச் சிதைத்திருக்கும். தேயியா புவியை மோதிய போது உண்டான சிதைந்த பொருள்கள் இனைந்து தான் நிலா உருவானது. முதலில் இரண்டு நிலாக்கள் உருவானதாகவும் பின் அவை இரண்டும் இனைந்து நாம் இப்போது பார்க்கும் நிலா உருவானது என  விஞ்ஞானிகள் கருதுகிறார்கள்.மேலும் சிலர் தேயியாவின் கருவப்பகுதி புவியின் கருவப்பகுதியுடன் இனைந்து விட்டதாக கருதுகிறார்கள் அதனால் தான் புவியின் கருவம் நம் எதிர்பார்த்ததை விட பெரியதாக இருப்பதாக கருதுகிறார்கள்.

## பெயர்க்காரணம்

தேயியா என்பது கிரேக்க நிலவின் கடவுள் பெயர். தேயியா புவியின் மோதி நிலவு தோன்றியதாக கருத்து நிலவுவதால் அதற்கு இப்பெயர் வழங்கப்பெற்றது.

## மேற்கோள்கள்

பகுப்பு:சூரியக் குடும்பம்
பகுப்பு:நிலா சார்ந்த அறிவியல்
பகுப்பு:கருதுகோள்நிலைக் கோள்கள்
அ. செ. இப்ராகிம் இராவுத்தர்

**அ. செ. இப்ராகிம் இராவுத்தர்** (*A. S. Ibrahim Rowther*) மதுரையைச் சேர்ந்த தமிழ்த் திரைப்படத் தயாரிப்பாளர் ஆவார். கேப்டன் பிரபாகரன், புலன் விசாரணை , உழவன் மகன் (திரைப்படம்), தாலாட்டுப் பாடவா (திரைப்படம்) உட்பட 28 திரைப்படங்களைத் தயாரித்துள்ளார். நடிகர் விஜயகாந்த்தின் திரை அறிமுகத்திற்கு முதன்மை காரணமாக இருந்தார். நெருங்கிய நண்பர்களாக  இருவரும் திகழ்ந்தனர். பல புதிய இயக்குநர்களை அறிமுகப்படுத்தியதற்காகவும் ஊக்குவித்ததற்காகவும் அறியப்படுகின்றார்.

தமது 63ஆவது அகவையில் உடல்நலக்கேடால் மருத்துவமனையில் சிகிச்சை பெற்றுவந்த இராவுத்தர் சூலை 22, 2015 அன்று மரணமடைந்தார்.

## திரைப்படவியல்
### தயாரிப்பாளராக
;இராவுத்த பிலிம்ஸ்

;தமிழன்னை சினி கிரியேசன்ஸ்

;ஐ. வி. சினி புரோடக்சன்ஸ்

## மேற்சான்றுகள்

பகுப்பு:தமிழ்த் திரைப்படத் தயாரிப்பாளர்கள்
பகுப்பு:2015 இறப்புகள்
லால்குவா வட்டம்

லால்குவா வட்டம், இந்திய மாநிலமான உத்தராகண்டின் நைனித்தால் மாவட்டத்தில் உள்ளது.

## அரசியல்
இந்த வட்டம் முழுவதும் லால்குவா சட்டமன்றத் தொகுதியிலும், நைனித்தால் - உதம் சிங் நகர் மக்களவைத் தொகுதியிலும் சேர்க்கப்பட்டுள்ளது.

## மக்கள்தொகை விவரங்கள்
இந்த வட்டத்திற்கான மக்கள் தொகை விவரங்கள்:

*மொத்த மக்கள்தொகை : 94,724
*ஆண்கள்: 49,676
*பெண்கள்: 45,048
*கல்வியறிவு பெற்றோர்: 68,518
*கல்வியறிவு பெற்ற ஆண்கள் : 39,233
*கல்வியறிவு பெற்ற பெண்கள்: 29,285
*பிற்படுத்தப்பட்டோர்: 13,840 (ஆண்கள்: 7,273	; பெண்கள்: 6,567)
*பழங்குடியினர்: 288	(ஆண்கள் : 167	; பெண்கள்: 121)

## சான்றுகள்

பகுப்பு:நைனித்தால் மாவட்டத்திலுள்ள வட்டங்கள்
ஹல்துவானி வட்டம்

**ஹல்துவானி வட்டம்**, இந்திய மாநிலமான உத்தராகண்டின் நைனித்தால் மாவட்டத்தில் உள்ளது.இதன் நிர்வாகத் தலைமையிட நகரம் ஹல்த்துவானி-கொத்தகூடம் ஆகும்.

## அரசியல்
இந்த வட்டம் முழுவதும் நைனித்தால் - உதம் சிங் நகர் மக்களவைத் தொகுதியில் சேர்க்கப்பட்டுள்ளது. இந்த வட்டத்தில் உள்ள சில ஊர்கள் லால்குவா சட்டமன்றத் தொகுதியிலும், சில ஊர்கள் ஹல்துவானி சட்டமன்றத் தொகுதியிலும், சில ஊர்கள் காலாடூகி சட்டமன்றத் தொகுதியிலும் சேர்க்கப்பட்டுள்ளன.

## மக்கள்தொகை விவரங்கள்
இந்த வட்டத்திற்கான மக்கள் தொகை விவரங்கள்:

*மொத்த மக்கள்தொகை : 364,129
*ஆண்கள்: 189,640	
*பெண்கள்: 174,489
*கல்வியறிவு பெற்றோர்: 270,832  (ஆண்கள்: 147,186	; பெண்கள்: 123,646)
*பிற்படுத்தப்பட்டோர் : 48,528	(ஆண்கள்: 25,127	; பெண்கள் : 23,401)
*பழங்குடியினர்: 2,591	(ஆண்கள்: 1,300	; பெண்கள்: 1,291)

## சான்றுகள்

பகுப்பு:நைனித்தால் மாவட்டத்திலுள்ள வட்டங்கள்
நைனித்தால் வட்டம்

**நைனித்தால் வட்டம்**, இந்திய மாநிலமான உத்தராகண்டின் நைனித்தால் மாவட்டத்தில் உள்ளது.

## அரசியல்
இந்த வட்டம் முழுவதும் நைனித்தால் - உதம் சிங் நகர் மக்களவைத் தொகுதியில் சேர்க்கப்பட்டுள்ளது. இந்த வட்டத்தில் உள்ள சில ஊர்கள் பீம்தால் சட்டமன்றத் தொகுதியிலும், சில ஊர்கள் நைனித்தால் சட்டமன்றத் தொகுதியிலும் சேர்க்கப்பட்டுள்ளன.

## மக்கள்தொகை விவரங்கள்
இந்த வட்டத்திற்கான மக்கள் தொகை விவரங்கள்:

*மொத்த மக்கள்தொகை : 150,389	
*ஆண்கள்: 78,365	
*பெண்கள்: 72,024
*கல்வியறிவு பெற்றோர்: 118,484	  (ஆண்கள்: 65,609		; பெண்கள்: 52,875)
*பிற்படுத்தப்பட்டோர் : 41,972		(ஆண்கள்: 21,764		; பெண்கள் : 20,208 )
*பழங்குடியினர்: 593	(ஆண்கள்: 324	; பெண்கள்: 269 )

## சான்றுகள்

பகுப்பு:நைனித்தால் மாவட்டத்திலுள்ள வட்டங்கள்
சாகித்திய அகாதமியின் பாஷா சம்மான் விருது

**சாகித்திய அகாதமியின் பாஷா சம்மான் விருது** (Bhasha Samman),  இந்திய அரசின் அங்கீகாரம் பெற்ற 24 மொழிகள் தவிர  பிற இந்திய மொழிகளின் அறிஞர்கள், எழுத்தாளர்கள், மொழி பெயர்ப்பாளர்கள் மற்றும் அமைப்பளர்களை ஊக்குவிக்கும் பொருட்டு 1996-ஆம் ஆண்டு முதல் பதக்கம் மற்றும் ரூபாய் 25,000 ரொக்கப் பணத்துடன் **பாஷா சம்மான் விருது** சாகித்திய அகாதமி வழங்கி கௌரவிக்கிறது.

2009-ஆண்டு முதல் பதக்கத்துடன் ரொக்கப் பணம் ஒரு இலட்சம் ரூபாய் வழங்கப்படுகிறது.
பாஷா சம்மான் விருது ஆண்டு தோறும் அங்கீகாரம் பெறாத  இந்திய மொழிகள் பேசும் மூன்று முதல் நான்கு நபர்களுக்கு வழங்கப்படுகிறது.

## சௌராஷ்டிர மொழிக்கான விருதை பெற்றவர்கள்
தமிழ்நாட்டில் சிறுபான்மையினரான சௌராட்டிரர்கள் பேசும் சௌராஷ்டிர மொழி மற்றும் இலக்கிய  மேம்பாட்டிற்காக உழைத்த கே. ஆர். சேதுராமன் மற்றும் **தாடா. சுப்பிரமணியன்** ஆகிய எழுத்தாளர்களுக்கு கூட்டாக 2006ஆம் ஆண்டில் **பாஷா சம்மான்**  (Bhasha Samman) விருது வழங்கப்பட்டுள்ளது.

2015ல் இதே விருதை டி. எஸ். சரோஜா சுந்தரராஜன் மற்றும் டி. ஆர். தாமோதரன் கூட்டாகப் பெற்றனர். 

## மேற்கோள்கள்

## வெளி இணைப்புகள்
* சாகித்திய அகாதமியின் அதிகாரப்பூர்வ இணையதளம்  

பகுப்பு:இந்திய அரசுத் திட்டங்கள்
பகுப்பு:சாகித்திய அகாதமி விருதுகள்
பகுப்பு:இந்திய இலக்கிய விருதுகள்
காட்மியம் சயனைடு

**காட்மியம் சயனைடு** *(Cadmium cyanide)* என்பது Cd(CN)2  என்ற மூலக்கூற்று வாய்ப்பாடுடன் கூடிய ஒரு கனிம வேதியியல் சேர்மமாகும் வெண்மை நிறத்தில் உள்ள இச்சேர்மம் மின்முலாம் பூசுவதற்குப் பயன்படுகிறது. மற்ற காட்மியம் மற்றும் சயனைடு சேர்மங்களைப் போல இதுவும் அதிக நச்சுத்தன்மை கொண்டதாக இருக்கிறது.

## பயன்கள்
உலோகங்களின் மீது காட்மியத்தை மெல்லிய அடுக்காக மின்முலாம் பூசுவதற்கு உரிய மின்பகுளியாக இது பயன்படுகிறது.

## தயாரிப்பு மற்றும் அமைப்பு

காட்மியம் ஐதராக்சைடுடன் ஐதரசன் சயனைடை சேர்த்து வினைபுரிய வைப்பதன் மூலம் காட்மியம் சயனைடைத் தயாரிக்கமுடியும்.:

: Cd(OH)2 + 2 HCN → Cd(CN)2 + 2 H2O

Zn(CN)2 சேர்மத்தில் இருப்பதுபோல இச்சேர்மமும் வைரத்தின் படிகவமைப்பைப் பெற்றுள்ளது.

## வினைகள்
வழக்கத்திற்கு மாறாக இந்த உலோகசயனைடான துத்தநாக சயனைடு போல நீரில் சிறிதளவு கரைகிறது. கூடுதலாக சயனைடைக் கரைசலில் சேர்த்தால் "[Cd(CN)3]−" மற்றும் [[Cd(CN)<sub>4</sub>]<sup>2−</sup>](https://ta.wikipedia.org/wiki/%E0%AE%AA%E0%AF%8A%E0%AE%9F%E0%AF%8D%E0%AE%9F%E0%AE%BE%E0%AE%9A%E0%AE%BF%E0%AE%AF%E0%AE%AE%E0%AF%8D_%E0%AE%A8%E0%AE%BE%E0%AE%B1%E0%AF%8D%E0%AE%9A%E0%AE%AF%E0%AE%A9%E0%AF%8B%E0%AE%95%E0%AE%BE%E0%AE%9F%E0%AF%8D%E0%AE%AE%E0%AF%87%E0%AE%9F%E0%AF%8D%E0%AE%9F%E0%AF%81) நிலைகள் வழியாக மேலும் சிறிதளவு கரைகிறது. காட்மியம் சயனைடு, அமிலங்களுடன் வினைபுரியும் போது, ஐதரசன் சயனைடு வாயுவைத் தோற்றுவிக்கிறது.

## மேற்கோள்கள்

பகுப்பு:காட்மியம் சேர்மங்கள்
பகுப்பு:சயனைடுகள்
ராம்நகர் வட்டம், நைனித்தால் மாவட்டம்

**ராம்நகர் வட்டம்**, இந்திய மாநிலமான உத்தராகண்டின் நைனித்தால் மாவட்டத்தில் உள்ளது.

## அரசியல்
இந்த வட்டம் முழுவதும் நைனித்தால் - உதம் சிங் நகர் மக்களவைத் தொகுதியில் சேர்க்கப்பட்டுள்ளது. இந்த வட்டம் முழுவதும் ராம்நகர் சட்டமன்றத் தொகுதியில் சேர்க்கப்பட்டுள்ளது.

## மக்கள்தொகை
இந்த வட்டத்திற்கான மக்கள் தொகை விவரங்கள்: 

*மொத்த மக்கள்தொகை : 153,738	
*ஆண்கள்: 78,928	
*பெண்கள்: 74,810
*கல்வியறிவு பெற்றோர்: 	104,919	  (ஆண்கள்: 58,408	; பெண்கள்: 46,511)
*பிற்படுத்தப்பட்டோர் : 35,617				(ஆண்கள்: 18,332 ; பெண்கள்: 17,285 )
*பழங்குடியினர்: 3,783		(ஆண்கள்: 1,859	; பெண்கள்: 1,924)

## ஊர்கள்

## சான்றுகள்

பகுப்பு:நைனித்தால் மாவட்டத்திலுள்ள வட்டங்கள்
ராம்நகர் வட்டம்

ராம்நகர் வட்டம் என்ற பெயரில் உள்ள வட்டங்கள்:
*ராம்நகர் வட்டம், நைனித்தால் மாவட்டம், உத்தராகண்டு
*ராம்நகர் வட்டம், உதம்பூர் மாவட்டம், ஜம்மு & கஷ்மிர்
*ராம்நகர் வட்டம், பாராபங்கி மாவட்டம், உத்தரப் பிரதேசம்
*ராம்நகர் வட்டம், பஸ்சிம் சம்பாரண் மாவட்டம், பீகார்
*ராம்நகர் வட்டம் - 1, பூர்வ மெதினிபூர் மாவட்டம், மேற்கு வங்காளம்
*ராம்நகர் வட்டம் - 2, பூர்வ மெதினிபூர் மாவட்டம், மேற்கு வங்காளம்
*ராம்நகர் வட்டம், சத்னா மாவட்டம், மத்தியப் பிரதேசம்
தேராதூன் விரைவுவண்டி

**தேராதூன் விரைவுவண்டி**, பாந்திரா முனையத்திலிருந்து தேராதூனுக்கு சென்றும் திரும்பும் விரைவுவண்டியாகும். இது இந்திய இரயில்வேயின் கட்டுப்பாட்டில் உள்ளது.

## வழித்தடம்

## சான்றுகள்

## இணைப்புகள்
*  தேராதூன் விரைவுவண்டி

பகுப்பு:இந்திய விரைவுவண்டிகள்
இலங்கை லிபரல் கட்சி

**இலங்கை லிபரல் கட்சி** (*Liberal Party of Sri Lanka*) இலங்கையின் ஓர் அரசியல் கட்சியாகும். இக்கட்சி 1981 ஆம் ஆண்டில் தேசிய சனநாயகப் பேரவை என்ற பெயரில் ஐக்கிய தேசியக் கட்சியின் நீண்டகால உறுப்பினராக இருந்த சானக அமரதுங்க என்பவரால் ஆரம்பிக்கப்பட்டது.

அன்று ஆட்சியில் இருந்த ஐக்கிய தேசியக் கட்சி நாடாளுமன்றத் தேர்தல்களை ஆறு ஆண்டுகளுக்குத் தளிப்போடுவதற்காக பொது வாக்கெடுப்பை நடத்தியதை அடுத்து 1982 ஆம் ஆண்டில் சானக்க அமரதுங்க ஐக்கிய தேசியக் கட்சியில் இருந்து விலகி, இலங்கையில் தாராண்மையியத்தை வலுப்படுத்த முயற்சிகளில் இறங்கியது. குறிப்பாக, பிரிந்து செல்லும் உரிமையுடன் கூடிய அதிகாரப் பரவலாக்கம், நடுவண் ஆட்சியின் அதிகாரங்களை மட்டுப்படுத்துவது போன்ற கொள்கைகளை வலியுறுத்தி, 1987 பெப்ரவரியில் லிபரல் கட்சியை ஆரம்பித்தார்.

1996 ஆம் ஆண்டில் அமரதுங்க வாகன விபத்து ஒன்றில் சிக்கி இறந்ததை அடுத்து, அக்கட்சியின் அரசியல் செயல்பாடுகள் குறைந்து போயிற்று. ஆனாலும், அமரதுங்கவுக்குப் பின்னர் கட்சித் தலைவர் பதவியை ஏற்ற ராஜீவ விஜேசிங்க 1999 அரசுத்தலைவர் தேர்தலில் போட்டியிட்டு 15 போட்டியாளர்களில் ஆறாவதாக வந்தார். இக்கட்சியின் தற்போதைய ட்ய்ஹலைவர் கமால் நிசங்க ஆவார்.

## இவற்றையும் பார்க்க
*தாராண்மையியம்
*தாராண்மை மக்களாட்சி

## மேற்கோள்கள்

## வெளி இணைப்புகள்
*Liberal Party of Sri Lanka official site
*Liberal Lanka Blog

பகுப்பு:இலங்கை அரசியல் கட்சிகள்
பகுப்பு:1987இல் நிறுவப்பட்ட அரசியல் கட்சிகள்
வால்வெள்ளிகளின் பட்டியல்கள்

பருவமுறையில் திரும்ப வராத வால்வெள்ளிகளை ஒரே ஒருமுறைதான் பார்க்க முடியும். அவை ஏறத்தாழ பரவளைய வடிவத்தில் அமைகின்றன. இவை பல ஆயிரம் ஆண்டுகளுக்குச் சூரியனுக்கு அண்மையில் வருவதில்லை.

பருவமுறையில் வரும் வால்வெள்ளிகள் நீளமான நீள்வட்ட வட்டணையை உடையவை. இவை சில பத்தாண்டுகளில் சூரியனுக்கு அருகில் வருபவை.
 
பருவமுறையில் திரும்ப வராத வால்வெள்ளிகள்  "C"  முன்னோட்டுடன் அமையும்; பருவமுறையில் வரும் வால்வெள்ளிகள் "P" முன்னோட்டுடனோ அல்லது ஓர் எண்ணைப் பின்பற்றிய "P" முன்னோட்டுடனோ அமையும்.  தொலைந்த வால்வெள்ளிகள் அல்லது மறைந்துவிட்டவை "D" முன்னோட்டுடனும் அமைகின்றன.

## பட்டியல்கள்
* எண்ணிட்ட வால்வெள்ளிகளின் பட்டியல்
* பருவமுறையற்ற வால்வெள்ளிகளின் பட்டியல்
* பருவமுறை வால்வெள்ளிகளின் பட்டியல்
* விண்கலம் கண்டுவந்த வால்வெள்ளிகளின் பட்டியல்
* பெரு வால்வெள்ளிகளின் பட்டியல்
* வால்வெள்ளீகளின் வகைமைசார் பட்டியல்
* ஆல்லே வகை வால்வெள்ளிகளின் பட்டியல்

## மேலும் காண்க
*வால்வெள்ளி சார்ந்த சிறப்பு நிகழ்வுகள்

## வெளி இணைப்புகள்
* Bright Comet Chronicles
* 1994 Resolution about comet names
* Comets currently above mag. 12 - Heavens-Above


வால்வெள்ளிகள்
அதுல் சிட்னிஸ்

**அதுல் சிட்னிஸ்** (*Atul Chitnis*, பிறப்பு: பிப்ரவரி 20,1962 ) ஒரு இந்திய ஆலோசனை தொழில்நுட்பவியலாளர். போஸ்.இன் (FOSS .in) ஆசியா வின் இலவச மற்றும் திறந்த மூல மென்பொருட்கள் மாநாட்டு அமைப்பாளர்களில் இவரும் ஒருவர்.

## இவரது வாழ்க்கை

1989 ல், இவர் CiX என்ற தகவல் பலகை அமைப்பு ஒன்றை ஏற்படுத்தினார். இது தான் பல பயனர்களுக்கும் ஆன்லைன் சமூகங்களுக்குள் நுழைய ஒரு சிறந்த வாசலாக  அமைந்தது. இவர் ஆசிரியராக PCQuest பத்திரிக்கையில் COMversations என்ற பத்தியில் எழுதுவார். இவர் இந்திய தொழில் தரவு தகவல்தொடர்பு, இணையம், அக இணையம் போன்ற தலைப்புகளில் உரை நிகழ்த்தி உள்ளார். ஒரு ஆலோசனை ஆசிரியராக PCQuest ல் பணியில் உள்ள போது PCQuest லினக்ஸ் முயற்சி என்ற துறையிலும் பங்களித்து வந்தார்.

ஒரு உறுப்பினராக போஸ் சமூகத்தில், லினக்ஸ் பயனர் குழு, பல்வேறு கருத்தரங்குகள் மூலமும், கட்டுரைகள் எழுதுவதன் மூலமும் இவர் இலவச மற்றும் திறந்த மூல மென்பொருட்கள் பயன்படுத்துவதை ஊக்குவித்து வந்தார். சிட்னிஸ் போஸ் சமூகம் நடத்தும் லினக்ஸ் பெங்களூர் கருத்தரங்குகளின் ஒருங்கிணைப்பாளர்களுள் ஒருவர். இவர் இலவச / திறந்த மூல மென்பொருள்- தேசிய வள மையம் ஆசிரிய குழுவில் ஒருவராக பங்காற்றி உள்ளார். எந்த ஒரு அவைஆயினும் இவரது பேச்சு  போஸ் தொழில்நுட்பம் மற்றும் அதில் பங்காற்றுவது பற்றி தான் இருக்கும்.

## மறைவு

இவருக்கு ஆகஸ்ட் 2012ல் குடல் புற்றுநோய் கண்டறியப்பட்டது. அதனால் 3 ஜூன் 2013ல் இறந்தார்.

## குறிப்புகள்

## வெளி இணைப்புகள்
*Chitnis' personal website

## மேற்கோள்கள்

பகுப்பு:1962 பிறப்புகள்
பகுப்பு:2013 இறப்புகள்
காட்மியம் ஐதராக்சைடு

**காட்மியம் ஐதராக்சைடு** *(Cadmium hydroxide)* என்பது Cd(OH)2.  என்ற மூலக்கூற்று வாய்ப்பாடுடன் கூடிய ஒரு வேதிச் சேர்மமாகும்.. வெண்மைநிற படிகங்களான இந்த அயனிச்சேர்மம் நிக்கல்-காட்மியம் மின்கலன்களில் உபயோகமாகும் ஒரு முக்கியமானச் சேர்மமாகும் 

## தயாரிப்பு மற்றும் வினைகள்

காட்மியம் நைட்ரேட்டுடன் சோடியம் ஐதராக்சைடைச் சேர்த்து வினைபுரியச் செய்வதன் வழியாக காட்மியம் ஐதராக்சைடைத் தயாரிக்கலாம்.

: Cd(NO3)2  +  2 NaOH  →   Cd(OH)2  +  2 NaNO3

மற்ற காட்மியம் சேர்மங்களில் இருந்து காட்மியம் ஐதராக்சைடு தயாரிக்க முயல்வது பல சிக்கல்கள் நிறைந்த வழிமுறையாகும். துத்தநாக ஐதராக்சைடை விட இது அதிகமான காரத்தன்மையுடன் காணப்படுகிறது. அடர்த்தியான எரிசோடாவுடன் சேர்ந்து Cd(OH)42− என்ற எதிர்மின் அணைவு அயனியாக உருவாகிறது. சயனைடுகள், தையோசயனேட்டுகள் மற்றும் அமோனிய அயனிகளுடன் இவ்வயனிக் கரைசலைச் சேர்க்கும்போது அணைவுச் சேர்மங்களைத் தருகிறது. காட்மியம் ஐதராக்சைடைச் சூடுபடுத்தும்பொழுது இது தண்ணீரை இழந்து காட்மியம் ஆக்சைடை உற்பத்தி செய்கிறது. 130 பாகை செல்சியசு வெப்பநிலையில் சிதைவடையத் தொடங்கும் செயல்முறை 300 பாகை செல்சியசு வெப்பநிலை வரை தொடர்ந்து பின்னர் நிறைவடைகிறது. ஐதரோ குளோரிக் அமிலம், கந்தக அமிலம், நைட்ரிக் அமிலம் போன்ற கனிம அமிலங்களுடன் வினைபுரிந்து இதனுடன் தொடர்புடைய காட்மியம் குளோரைடு, காட்மியம் சல்பேட்டு மற்றும் காட்மியம் நைட்ரேட்டு முதலான காட்மியம்|காட்மிய]] உப்புகளைத் தருகிறது.
 
## பயன்கள்

தேக்க மின்கல அடுக்குகளின் எதிர்மின் முனையில் இது தோற்றுவிக்கப்படுகிறது. நிக்கல்-காட்மியம் மற்றும் வெள்ளி-காட்மியம் தேக்க மின்கல அடுக்குகளில் இது விடுவிக்கப்படுகிறது.

: 2NiO(OH) + 2H2O + Cd  →   Cd(OH)2  +  Ni(OH)2

காட்மியம் ஆக்சைடுக்கு மாற்றாக பலவகையான வேதிச்செயல்களுக்கு இந்த ஐதராக்சைடு சேர்மம் பயன்படுத்தப்படுகிறது. 

## மேற்கோள்கள்

 

பகுப்பு:காட்மியம் சேர்மங்கள்
பகுப்பு:ஐதராக்சைடுகள்
கருநெஞ்சுக்காடை

**கருநெஞ்சுக்காடை** () (rain quail or black-breasted quail (Coturnix coromandelica) என்பது இந்தியத் துணைக்கண்டம் மற்றும் தென்கிழக்கு ஆசியாவில் காணப்படும்  காடை இனமாகும். இப்பறவை பாக்கித்தான், இந்தியா, நேபாளம், இலங்கை, வங்காளதேசம், மியான்மர், தாய்லாந்து, கம்போடியா, வியட்நாம் போன்ற நாடுகளில் காணப்படுகிறது.

## விளக்கம்
கருநெஞ்சுக்காடைகளின் முகமும் தொண்டையும் கருத்து வெண்மையான மேவாயின் பின்னணியில் எடுப்பாக தெரியும்.  இதன் இறகுகள் தவிட்டு நிறத்திலும், மேற்பாகத்தில் வெளுத்த கோடுகளும், புள்ளிகளும் காணப்படும். மார்பு கருஞ்சிவப்புத் தோய்ந்த வெண்மையாகவும், வயிறும் வாலடியும் வெண்மையாகவும் காட்சி தரும். வயிற்றின் பக்கங்களில் வெதிவான கருங்கோடுகள் காணலாம். பெண் ஆணைவிட சற்று பெரியதாக நிறங் குன்றி காணப்படும். ஆண்காடைகளுக்கு நெஞ்சிலும், அடிவயிற்றிலும் கருநிற இறகுகள் இருக்கும். இப்பறவை  6–6.5 அங்குளம் (15–17 செ.மீ) நீளத்திலும்,  64–71 கிராம் எடை கொண்டதாகவும் இருக்கும்.

காலை மாலை நேரங்களிலும் இனப்பெருக்க காலத்திலும் இரவிலும் ஆண் பறவை க்விட்-கிவிட் என தொடர்ந்து கத்தும். இது பொதுவாக நாட்டுக் காடையின் ஒலியில் இருந்து வேறுபட்டது.

## பரவல்
இவை நடு வங்காளதேசம், இந்தியா, நேபாளம், பாக்கிதானின் சிந்து சமவெளியில் புல்வெளிகள், பயிர் செய்யப்பட்ட வயல்வெளிகள், குறுங்காடுகளிலும்கவும், கங்கைச் சமவெளிகள் மற்றும் தீபகற்ப துணைக்கண்ட இந்தியாவின் சில பகுதிகளிலும் காணப்படுகின்றன. பெரும்பாலும் குளிர்காலத்தில் தெற்கே காணப்படும்.

## நடத்தை
கருநெஞ்சுக் காடைகள் புற்கள் மற்றும் பிற தாவரங்களின் விதைகள், பூச்சி குடம்பிகள் சிறிய முதுகெலும்பற்ற உயிரினங்களை உண்கின்றன. இனப்பெருக்கம் மார்ச் மற்றும் அக்டோபர் மாதங்களுக்கு இடையில் நடைபெறும் என்றாலும் முக்கியமாக சூன் மாதத்தில் தென்மேற்கு பருவமழை தொடங்கிய பிறகு இனப்பெருக்கம் நடைபெறும். முட்டைகள் தரையில் சுரண்டி இடப்படுகின்றன. சில சமயங்களில் கள்ளி அல்லது அதை ஒத்த புதர்களின் கீழ் இடும்.  பொதுவாக ஆறு முதல் எட்டு முட்டைகள் இடும். அடைகாக்கும் காலம் பதினாறு முதல் பதினெட்டு நாட்கள் ஆகும். குஞ்சுகள் குஞ்சு பொரித்த உடனேயே கூட்டை விட்டு நடந்து வெளியேறி சுமார் எட்டு மாதங்கள் பெற்றோருடன் இருக்கும்.

## நிலை
கருநெஞ்சுக் காடைகள் மிகவும் பெரிய வாழிட எல்லையைக் கொண்டுள்ளன. இவற்றின் எண்ணிக்கை நிலையாக உள்ளது. இந்த இனம் பன்னாட்டு இயற்கைப் பாதுகாப்புச் சங்கத்தால் "தீவாய்ப்புக் கவலை குறைந்த இனம்" என்று மதிப்பிட்டுள்ளது.

## மேற்கோள்

பகுப்பு:இந்தியப் பறவைகள்
பகுப்பு:காடைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:வங்காளதேசப் பறவைகள்
பகுப்பு:நேபாளப் பறவைகள்
பகுப்பு:பாக்கித்தானியப் பறவைகள்
பகுப்பு:மியான்மர் பறவைகள்
திப்ருகர் கன்னியாகுமரி விவேக் விரைவுவண்டி

**திப்ருகர் - கன்னியாகுமரி விவேக் அதிவிரைவு வண்டி**, திப்ருகரில் தொடங்கி கன்னியாகுமரி வரை சென்று திரும்பும். இது 22504 (பழைய எண்:15906) என்ற எண்ணில் இயக்கப்படுகிறது. இந்த வண்டி வடகிழக்கு இந்தியாவை தென்னிந்தியாவோடு இணைக்கிறது.

இந்தியாவின் மிக நீண்ட இரயில் பாதை.

உலகின் 24வது நீளமான ரயில் சேவையாகும். 74 மணிநேரம் 35 நிமிடங்களில் ரயில் 4,218.6 கிலோமீட்டர்கள் (2,621.3 மைல்) தூரத்தைக் கடந்து இந்தியாவில் உள்ள ஒன்பது மாநிலங்கள் வழியாகச் செல்கிறது.

## வழித்தடம்

## மேற்கோள்கள்

## வெளி இணைப்புகள்

பகுப்பு:இந்திய விரைவுவண்டிகள்
வினோத்

வினோத் என்ற பெயரில் தொடங்கும் கட்டுரைகள்:
*வினோத் (போராளி)
*வினோத் கண்ணா
*வினோத் காம்ப்ளி
*வினோத் குப்தா மேலாண்மை பள்ளி
*வினோத் மேத்தா
*வினோத் ராய்
*வினோத் ரெயினா
காட்மியம் அசிட்டேட்டு

**காட்மியம் அசிட்டேட்டு** *(Cadmium acetate)* என்பது Cd(CH3CO2)2 என்ற மூலக்கூற்று வாய்ப்பாடுடன் கூடிய ஒரு வேதிச் சேர்மமாகும்.. நிறமற்ற திடப்பொருளான இச்சேர்மம் ஒரு அணைவுப் பல்லுறுப்பி என்று வகைப்படுத்தப்பட்டுள்ளது. இந்த அணைவுச் சேர்மத்தில் அசிட்டேட்டு ஈனிகள் காட்மியம் உலோக மையங்களுடன் சேர்ந்து இணைந்திருக்கிறது. நீரிலி மற்றும் நீரேற்று என்ற இரண்டு வடிவங்களிலும் இது காணப்படுகிறது. காட்மியம் ஆக்சைடுடன் அசிட்டிக் அமிலத்தைச் சேர்ப்பதன்மூலம் இதைத் தயாரிக்கலாம்:

:CdO  +  2 CH<sub>3</sub>COOH   →   Cd(CH3COO)2  +  H2O.

## பயன்கள்
பீங்கான் மற்றும் மண்பாண்டத் தொழிலில் மெருகுப்பூச்சாக காட்மியம் அசிட்டேட்டு பயன்படுகிறது. மின்முலாம் பூசும் தொட்டிகள், நெசவுத் தொழிலில் சாயமூட்டுதல் மற்றும் அச்சிடுதல்]] ஆகியவற்றில் இது பயனாகிறது. மேலும், கந்தகம், செலினியம், மற்றும் தெல்லூரியம் முதலிய தனிமங்களைப் பகுப்பாய்வு செய்யப் பயன்படும் பகுப்பாய்வு செயலியாகவும் விளங்குகிறது.

## தயாரிப்பு
காட்மியம் ஆக்சைடுடன் அசிட்டிக் அமிலம் சேர்ப்பதன் மூலம் காட்மியம் அசிட்டேட்டைத் தயாரிக்கலாம். இம்முறையைத் தவிர காட்மியம் நைட்ரேட்டுடன் அசிட்டிக் நீரிலியைச் சேர்த்தும் இதைத் தயாரிக்கலாம்.
 
## முன்பாதுகாப்பு
பன்னாட்டு புற்றுநோய் ஆய்வு நிறுவனம் காட்மிய சேர்மங்களைத் தொகுதி ஒன்றில் அடங்கியுள்ள புற்றுநோயாக்கிகள் என்று வகைப்படுத்தியுள்ளது.

## மேற்கோள்கள்

பகுப்பு:காட்மியம் சேர்மங்கள்
பகுப்பு:அசிட்டேட்டுகள்
பகுப்பு:ஒருங்கிணைப்புப் பலபடிகள்
பெத்லா தேசியப் பூங்கா

**பெத்லா தேசியப் பூங்கா** இந்தியாவின் ஜார்கண்ட் மாநிலத்தில் லாத்தேஹார் மாவட்டத்திலுள்ள     சோட்டா நாக்பூர் மேட்டுநிலத்தில் அமைந்துள்ள ஒரு தேசிய பூங்கா. இது பல்வேறு வகையான வன விலங்கு இனங்களைக் கொண்டுள்ளது. பெத்லா ('Betla') என்பது பின்வரும் விலங்குகளின் ('''b'''ison, '''e'''lephant, '''t'''iger, '''l'''eopard, '''a'''xis-axis) ஆங்கில எழுத்தின் முதல் பகுதியைக் கொண்டுள்ள சுருக்கப் பெயராகும்.
## சான்றுகள்

பகுப்பு:லாத்தேஹார் மாவட்டம்
பகுப்பு:இந்திய தேசியப் பூங்காக்கள்
பிதர்கனிகா தேசியப் பூங்கா

**பிதர்கனிகா தேசியப் பூங்கா** (*Bhitarkanika National Park*) கிழக்கு இந்தியாவின் ஒடிசா மாநிலத்தில் கேந்திராபடா மாவட்டத்திலுள்ள  ஒரு தேசியப் பூங்கா ஆகும். 1998 முதல் பிதர்கனிகா வனவிலங்கு உய்வகத்தின் மையப் பகுதியான 145 சதுர கிலோமீட்டரும், அதனைச் சுற்றியுள்ள 672 சதுரகிலோமீட்டரும் தேசியப் பூங்காவாக அறிவிக்கப்பட்டுள்ளது.

## சான்றுகள்

பகுப்பு:இந்திய தேசியப் பூங்காக்கள்
பகுப்பு:கேந்திராபடா மாவட்டம்
பெத்தப்பாளையம்

**பெத்தப்பாளையம்** (**Pethampalayam**), இந்தியா நாட்டில் தமிழ்நாடு  மாநிலத்தில் ஈரோடு மாவட்டத்தின் பெருந்துறை வட்டத்தில் உள்ள பேரூராட்சி ஆகும்.

## அமைவிடம்
பெத்தப்பாளையம் பேரூராட்சி, ஈரோடுக்கு கிழக்கில் 18 கி.மீ. தொலைவில் உள்ளது.

## பேரூராட்சியின் அமைப்பு
18.40 ச.கி.மீ. பரப்பும், 15 பேரூராட்சி மன்ற  உறுப்பினர்களையும், 15 தெருக்களையும் கொண்ட இப்பேரூராட்சி பெருந்துறை சட்டமன்றத் தொகுதிக்கும், திருப்பூர் மக்களவைத் தொகுதிக்கும் உட்பட்டது.

## மக்கள்தொகை பரம்பல்
2011-ஆம் ஆண்டு மக்கள்தொகைக் கணக்கெடுப்பின்படி இப்பேரூராட்சி 2,145  வீடுகளும், 7,152 மக்கள்தொகையும் கொண்டது.

## சான்றுகள்

பகுப்பு:ஈரோடு மாவட்டத்தில் உள்ள பேரூராட்சிகள்
கே. வி. ஷைலஜா

**கே. வி. ஷைலஜா** அறியப்பெற்ற மொழிபெயர்ப்பாளர், பதிப்பாளர்.  மலையாள மொழியில் இருந்து நவீன இலக்கியங்களை தமிழுக்கு மொழிபெயர்த்தும் பதிப்பித்தும் வருகிறார்.   தமிழ்நாடு முற்போக்கு எழுத்தாளர் சங்கத்தின் தொடர்பு கொண்ட இவர் " மலையாளத்தில் எழுதிப் புகழ்பெற்ற பிரபலமான எழுத்தாளர்களின் படைப்புகளை மொழிபெயர்க்காமல், அவ்வளவு வெளிச்சத்துக்கு வராத எழுத்தாளர்களின் நூல்களை மொழிபெயர்க்க வேண்டும் என்பதே என் விருப்பம்." என்று கூறி உள்ளார்.

**சுமித்ரா** புதினத்தின் இவரது மொழிபெயர்ப்புத் தொடர்பாக எழுத்தாளர் ஜெயமோகன் பின்வருமாறு கூறுகிறார்: "கல்பற்றா நாராயணன் தமிழராக இருந்து இந்த நாவலை எழுதி இருந்தால் எத்தகைய மொழியாளுமையைப் பயன்படுத்தி இருப்பார் என உத்தேசிப்போமோ ,மொழி பெயர்ப்பாளராக அதை சாத்தியப்படுத்தும் மாயத்தை , வெற்றிகரமாக செய்திருக்கிறார் , கே .வி .ஷைலஜா."

## படைப்புகள்
* சிதம்பர நினைவுகள்
* சூர்ப்பனகை (நூல்)
* சர்மிஷ்டா'
* மூன்றாம் பிறை
* சுமித்ரா

## மேற்கோள்கள்


பகுப்பு:மலையாளம்-தமிழ் மொழிபெயர்ப்பாளர்கள்
சிரான் உபேந்திர தெரணியகல

**சிரான் உபேந்திர தெரணியகல** (Siran Upendra Deraniyagala) இலங்கையைச் சேர்ந்த ஒரு தொல்லியலாளர். இவர் இலங்கை தொல்பொருளியல் திணைக்களத்தின் இயக்குநர் நாயகமாகப் பணியாற்றியுள்ளார். அத்துடன், இலங்கையில் தொல்லியல் தொடர்பிலான பல்வேறு பொறுப்புக்களையும் இவர் வகித்துள்ளார்.

## வரலாறு
சிரான் தெரணியகல 1942 மார்ச் முதலாம் தேதி இலங்கையிலுள்ள இரத்தினபுரி என்னும் இடத்தில் பிறந்தார். இவரது தந்தையார் போல் ஈ. பி. தெரணியகலவும் ஒரு புகழ் பெற்ற தொல்லியல் ஆய்வாளர். இவரது தொடக்கக் கல்வியையும் இடைநிலைக் கல்வியையும் இவர் புனித தோமஸ் கல்லூரியில் பெற்றார். பின்னர் 1963, 1966ம் ஆண்டுகளில் கேம்பிரிட்சில் கட்டிடக்கலை, சமசுக்கிருதம் ஆகிய துறைகளில் பட்டம் பெற்றார். பின்னர் இலண்டனில் இருந்த தொல்லியல் கல்வி நிறுவனத்தில் தொல்லியலில் பட்டமேற்படிப்பை மேற்கொண்டு பட்டம் பெற்றார்.

இலங்கை திரும்பிய சிரான் தெரணியகல, 1968ம் ஆண்டில் இலங்கை அரசாங்கத்தின் தொல்லியல் திணைக்களத்தில் உதவி ஆணையாளராகப் பணியில் அமர்ந்தார். அக்காலத்தில் அறிவியல்சார் அகழ்வாய்வுகளுக்குப் பொறுப்பாக இருந்தார். 1988ல் ஆவார்டில் முனைவர் பட்டத்தையும் பெற்றுக்கொண்டார். இதற்காக இவர் சமர்ப்பித்த ஆய்வுக்கட்டுரையும், தொடர்ந்த இது தொடர்பான வெளியீடும் இலங்கையில் மட்டுமன்றி ஏனைய தென்னாசிய நாடுகளின் வரலாற்றுக்கு முந்தியகால தொல்லியல் ஆய்வுகள் தொடர்பில் தாக்கத்தை ஏற்படுத்தியது.

## மேற்கோள்கள்

## வெளியிணைப்புகள்
* Pre- and Protohistoric Settlement in Sri Lanka இலங்கையில் வரலாற்றுக்கு முந்தியகாலக் குடியிருப்புக்கள் பற்றிய தெரணியகலவின் கட்டுரை.

பகுப்பு:இலங்கைத் தொல்பொருள் ஆய்வாளர்கள்
பகுப்பு:1942 பிறப்புகள்
பகுப்பு:வாழும் மக்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:இரத்தினபுரி மாவட்ட நபர்கள்
செட்டிகுளம், பெரம்பலூர் மாவட்டம்

**செட்டிகுளம்** (*Chettikulam*) என்பது இந்தியாவின் தமிழ்நாடு மாநிலத்தின், பெரம்பலூர் மாவட்டம், குன்னம் வட்டம், ஆலத்தூர் ஒன்றியத்துக்குட்பட்ட ஊராட்சி ஆகும். இவ்வூர் பழங்காலத்தில் கடம்ப வனமாக இருந்ததாகவும், இப்பகுதியில் இறைவன் ஏகாம்பரேஸ்வரன் சுயம்புவாக எழுந்தருளி மன்னன் குலோத்துங்க சோழன் மூலமாக ஆலயம் எழுப்பித்துக் கொண்டதாகவும் ஐதீகம்.

## கோயில்கள்
இவ்வூரிலுள்ள கோயில்கள்: 
*அருள்மிகு காமாட்சி உடனமர் ஏகாம்பரேஸ்வரர் (பூதம்-நிலம்) திருக்கோவில் 
*செட்டிகுளம் தண்டாயுதபாணி திருக்கோயில், பெரம்பலூர் (வடபழனி)

## மேற்கோள்கள்

பகுப்பு:பெரம்பலூர் மாவட்டத்திலுள்ள கிராமங்கள்